अगले दो महीनों के भीतर सार्वजनिक क्षेत्र का सबसे बड़ा बैंक स्टेट बैंक ऑफ इंडिया (एसबीआई) अपनी चार बैंकिंग सेवाओं को ग्राहकों के लिए बंद करने जा रहा है। बैंक की ओर से की गई पूर्व घोषणा के अलावा बैंक के स्ट्राइप आधारित डेबिट कार्ड भी इस साल के आखिर तक काम करना बंद कर देंगे। वहीं एसबीआई नकद निकासी पर भी कुछ प्रतिबंध लगाने जा रहा है और साथ ही इसकी ऑनलाइन बैंकिंग सेवाओं से जुड़े नियमों में भी कुछ बदलाव होने जा रहे हैं। अगर आप भी एसबीआई ग्राहक हैं तो जाहिर तौर पर आपको यह खबर पढ़नी चाहिए। हम अपनी इस खबर में आपको उन्हीं सेवाओं के बारे में जानकारी दे रहे हैं जिन्हें एसबीआई बंद करने जा रहा है।